# Трикови и савети за модем

Ова секција треба да приближи бојажљивима (не тако) волшебну вештину штеловања модема. Све наредбе овде су по Хејсовом АТ стандарду, али нису сви модеми исти, тако да вам успешност може варирати.

## Модемске сесије

Модемска сесија омогућава вам непосредну интеракцију са модемом. Ви уписујете наредбе, а модем одговара. Да бисте добили модемску сесију, док није активна ниједна веза идите на Подеси..., изаберите уређивање модема, па кликните на дугме Терминал... под језичком Модем. Добићете прозор за интерактивно подешавање модема. Пробајте да упишете `ATZ``` (ресетовање модема), на шта треба да добијете потврдан одговор. За окончање сесије употребите Фајл Затвори.

## Модемски профили

Један разлог зашто бисте непосредно слали наредбе модему може бити тај што имате скуп модемских постава које желите да задржите, а да не морате да их наводите за свако повезивање. Модемски профили су један добар начин да се ово изведе. Модеми могу имати неколико ускладиштених профила, нумерисаних са 0, 1, итд. Сви се могу погледати наредбом `AT&V`. Подразумевани профил је обично 0 (ово се може изменити помоћу `AT&Y`). Тренутно коришћени профил назива се активним.

Кад промените неку поставку, и активни профил бива измењен. Наредба `ATZ` говори модему да учита подразумевани профил, бришући све измене које сте начинили. Да бисте сачували измене, учитајте жељени профил преко `ATZn` (где је n број профила). Начините измене, а затим их сачувајте помоћу `AT&Wn`. КППП‑у задајете да користи одређени профил тако што измените припремну ниску модема (Наредбе модема... Припремна ниска n: под језичком Модем). На пример, `ATZ1` рећи ће КППП‑у да ресетује модем и учита ускладиштени профил бр. 1.

Ако желите да ресетујете модем назад на неку познату полазну тачку, употребите `AT&F&W` да поставите активни профил на фабрички подразумевано и те поставке сачувате као подразумевани профил.

Примери измена профила су у следећој секцији.

## Како натерати модем да прекине везу

Понекад вам се може догодити да КППП неће да прекине модемску везу. Узрок овоме је вероватно непоклапање поставки КППП‑а и модема. Постоје два метода за саопштавање стандардном модему да прекине везу: наредбом и ДТР‑ом. У методу наредбе, модему се шаље избегавачка секвенца која га пребацује у наредбени режим, а потом се издаје наредба за прекид везе (`ATH`).

Кад ручно подешавате `pppd`, изван КППП‑а, метод наредбе често је користан јер можете да изађете из терминалске сесије и покренете `pppd` без прекидања модемске везе. У већини других случајева пожељнији је метод ДТР‑а, пошто је једноставнији.

### Метод ДТР‑а (`AT&Dn`)

По методу ДТР‑а, модем ће прекинути везу чим КППП престане да га користи. Ако уђете модемску у сесију и извршите упит стања помоћу `AT&V`, и међу приказаним поставкама активног профила видите `&D0`, онда је метод прекидања везе ДТР‑ом искључен. Да бисте га укључили, кликните на дугме Терминал... да добијете модемску сесију, а затим:

    ATZ # ресетуј на подразумевани профил
    AT&D2  # постави прекид на испуштање ДТР‑а
    AT&W  # упиши у подразумевани профил

#### Како ради метод ДТР‑а

Кад год се издигне ДТР линија („терминал података спреман“) на серијској вези између рачунара домаћина и модема, модем прекида везу. Кад КППП отвара серијски порт ДТР линија се спушта, што на спољашњем модему можете видети по паљењу ДТР (или ТР) лампице. Кад се ТР лампица угаси (због тога што је КППП затворио серијски порт, или нечег горег!), модем ће прекинути везу.

### Метод наредбе

Други начин да натерате модем да прекине везу (који се користи при `AT&Dn` где n није 2) јесте да модем прихвати наредбу док је сесија у току. За правилно прекидање везе, отворите модемску сесију и поставите заштитно време на кратак интервал, овако:

    ATZ
    ATS12=5
    AT&W

Затим поставите клизач Заштитно време (сек./50): у секцији модемских наредби да поклапа регистар (`S12` на вредност 5). Тада би модем требало да правилно прекине везу.

#### Како ради метод наредбе

Кад је локални модем повезан на удаљени модем, тј. кад је у стању „повезаности“, све знакове које прима прослеђује удаљеном модему без тумачења. Да би се модем натерао да прихвати неке знакове као наредбе себи, мора се пребацити у наредбено стање. Ово се изводи избегавачким кодом.

Избегавачки код се дефинише као три временска интервала, чија је дужина (у педесетинкама секунде) задата у `S12`.

- тишина (мора трајати дуже од `S12`/50 секунди)

- Избегавачки знак (дефинисан регистром `S2`, подразумевани је +), који се понавља трипут (мање од `S12`/50 секунди између понављања).

- тишина (мора трајати дуже од `S12`/50 секунди)

Кад се модем пребаци у стање наредби, можете му слати наредбе. За прекидање везе пошаљите наредбу `ATH`. Избегавачки кодови и ниска за прекид везе које користи КППП приказани су у дијалогу Наредбе модема.... Треба да одговарају вашем модему.

## Брже тонско позивање

Ако вам је на располагању тонско позивање, потребно време за позивање може се изменити преко регистра `S11`. Он наводи трајање (у стотинкама секунде) слања сваког тона током позивања. Подразумевано је обично 95 (скоро секунда). Највећа брзина позивања зависи од опреме телефонске централе која обрађује вашу линију. Минимално трајање је 50, скоро двапут брже, и та брзина је често могућа.

    ATZ        # ресетуј на подразумевани профил
    ATS11=50   # најбрже могуће бирање, задајте већи број ако не ради
    AT&W   # упиши у подразумевани профил